// Ftit tal-ħin ilu għadha kif intemmet l-ewwel prova fuq il-palk tal-grupp Firelight tal-kanzunetta Coming Home li se tkun qed tirrappreżenta lil Malta fil-Eurovision 2014 fid-Danimarka.  Is-sensazzjoni hi waħda pożitiva ħafna, madanakollu, nies fid-delegazzjoni Maltija sostnew li għad fadal xi xogħol żgħir xi jsir fejn jidħol il-viżwal. Deo Grech, li kien preżenti għal din l-ewwel prova qal li l-kummenti huma pożittivi. “Se jitranġaw ftit camera shots u parti żgħira mill-grafika u kollox jaqa’ f’postu. Meta wieħed iqis li din kienet l-ewwel prova fuq il-palk għandna biex inkunu sodisfatti”, qal Grech. Qal li frażi li tismagħħha sikwit bejn il-membri tal-grupp Firelight hija “Prosit guys”. Aħna li segwejna dan il-filmat, konvint li l-grupp Malti se jkun qiegħed jagħti prestazzjoni mill-aqwa tal-kanzunetta Coming home. Prosit mit-tim kollu ta’ tvm.com.mt.